חמישים
חמישים שחפים עפים זאת להקה,; חמישים כבשים רועות בגדר עדר; והדרך מתמשכת לאורכה; וחיינו נמשכים וזה בסדר.; חמישים דקלים לאורך זאת שדרה,; חמישים טיפות- מטר הופכות; לקשת,החוצה את השחקים בהדרה; וכל חורף בגשמיו היא מתחדשת.; חמישים פרחי אביב הופכות לזר,; חמישים עלים נושרים זאת השלכת,; כי עונות שנה תמיד גלגל חוזר; אב מוריש לבן ובן מוריש לנכד.; גם לגיל החמישים הרבה פנים:; גזע-עץ מוסיף בכל שנה טבעת,; והיין משתפר עם השנים; ואדם מרבה יותר חכמה ודעת.; מכל אלה רק השיר נשאר צעיר,; עידנים חולפים והוא לנצח נער,; וכל עוד הבנאדם יכול לשיר; לא יפול בדרך, לא יכהו סער...; חמישים ראשי תבות; חיית-חיים ומם-מעוף,; יוד-יונה ושין-שמים; ויוד מם-זה ים אין סוף.; חמישים ראשי תבות; חמישים שנים טובות; והזמר שהתחלנו; מתנגן לו עוד ועוד.; 